stanford-oval/wikipedia huggingface dataset:
Lapsi (elokuva)
Aiheesta muualla

Ebert, Roger: The son is fodder to the Cannes RogerEbert.com.  13.4.2006. Viitattu 26.4.2021. (englanniksi)
Bitel, Anton: The Child Eye For Film.  10.3.2006. Viitattu 26.4.2021. (englanniksi)
The Child 2005 ‘L'enfant’ Letterboxd. Viitattu 26.4.2021. (englanniksi)
Arrowverse

Arrowverse on Warner Brothersin omistama mediakokonaisuus, johon kuuluu DC:n sarjakuvahahmoihin perustuvia televisiosarjoja, sarjakuvia ja verkkosarjoja. Kokonaisuus sai alkunsa vuonna 2012, kun Greg Berlanti, Andrew Kreisberg ja Mark Guggenheim tuottivat televisiosarjan Arrow, joka perustuu DC:n supersankariin Vihreään Nuoleen (Green Arrow). Arrowverse laajeni isommaksi mediakokonaisuudeksi The Flash -televisiosarjan myötä vuonna 2014. Sarjaan liitettiin televisiosarjat Supergirl (2015) ja Legends of Tomorrow (2016). Vuonna 2019 kokonaisuuteen liitettiin Batwoman ja Black Lightning, joka oli alkuun erillinen sarjansa.
Arrowversen sarjoja on esitetty CW-kanavalla sen perustamisesta lähtien.
Tuotanto

CW tilasi Vihreään Nuoleen perustuvan Arrow-sarjan pilottijakson vuonna 2012. Sen tuottivat Greg Berlanti, Andrew Kreisberg ja Mark Guggenheim. Päärooliin Valittiin Stephen Amell. Tuottajat halusivat tehdä sarjasta omanlaisensa; se ei liity aikaisempiin DC:n sarjakuviin liittyviin sarjoihin, kuten Smallvilleen, jossa myös esiintyi Vihreä Nuoli. Vuonna 2013 Arrow’n tuottajat päättivät luoda sarjalle spin-off-sarjan, joka perustuisi Salamaan (The Flash). Salaman eli Barry Allen rooliin valittiin Grant Gustin. Hänen oli tarkoitus esiintyä kolmessa jaksossa Arrow’ssa, mutta päätyi esiintymään kahdessa jaksossa, kun kolmannen jakson kohdalla tuottajat päättivät tehdä The Flashin pilottijakson.
Vuonna 2015 Greg Berlanti kiinnostui liittämään Supergirlin mukaan Arrowverseen, jonka ensimmäinen kausi esitettiin CBS-kanavalla. Alkuun CBS ei suostunut Berlantin ajatukseen, mutta kun CBS:n toimitusjohtaja vaihtui, idea otettiin vastaan, ja CBS esitti tammikuussa 2016 Supergirlin ja The Flashin välisen crossover-jakson. Toisesta kaudesta eteenpäin Supergirlia esitettiin CW-kanavalla. Samoihin aikoihin tuottajat loivat verkkosarjan perustuen supersankaritar Vixeniin.
Vuoden 2015 aikana Arrowversen tuottajat ideoivat neljännen televisiosarjan, jonka henkilöt koostuivat Arrow’ssa ja The Flashissa esiintyneistä henkilöistä. Sarjan nimeksi tuli Legends of Tomorrow. Sen ensimmäinen kausi esitettiin vuoden 2016 aikana.
Toukokuussa 2017 CW tilasi sarjan Black Lightning. Sarjaa oli alkuun kehittämässä Fox, ja siksi se ei alun perin kuulunut Arrowverseen. Mahdollisesta crossoverista Black Lightning -sarjan ja Arrowversen välillä ideoitiin, mutta tämä tulisi tapahtumaan vasta myöhemmin.
Vuonna 2018 Arrowversen tuottajat kirjoittivat sarjan pohjautuen Batwomaniin sen jälkeen, kun hän debytoi Elseworlds-crossoverissa. Pilottijakso tuotettiin vuonna 2019, ja saman vuoden lopussa Crisis of Infinite Earths -crossoverin myötä Arrowversen kaikki sarjat sijoitettiin tapahtumaan yhteen samaan universumiin, ja myös Black Lightning liitettiin Arrowverseen. Batwomanista tuotettiin kokonainen tuotantokausi, mutta Lepakkonaisen esittäjä Ruby Rose jätti sarjan kauden jälkeen. Tuottajat päättivät kuitenkin jatkaa sarjaa toiselle kaudelle kirjoittamalla sille uuden päähahmon Ryan Wilderin, jonka rooliin valittiin Javicia Leslie.
Arrow lopetettiin kahdeksannen kauden jälkeen vuoden 2020 alussa. Muut sarjat jatkuivat edelleen uusille kausille vuodelle 2021. Samaan aikaan Arrowverse sai uuden sarjan Superman & Lois, joka debytoi vuonna 2021.
Kuvaus

Arrowversen kaikki sarjat tapahtuvat samassa jatkumossa. Keskeinen elementti sarjoissa on multiversumi, jossa on lukematon määrä rinnakkaistodellisuuksia. Suurin osa sarjoista tapahtuu pääasiassa universumissa Earth-1, mutta sarjat vierailevat myös muissa universumeissa, kuten Earth-2. Supergirl tapahtuu universumissa Earth-38. Crisis on Infinite Earths-crossoverin jälkeen kaikki sarjat tapahtuvat samassa universumissa nimeltään Earth-Prime.
Televisiosarjat

Sarjaan on tulossa ainakin seuraavat sarjat ja niiden kaudet, myös varmistetut tulevat kaudet:
| Sarja | Kausia | Tuotettuja jaksoja | Tuotantovuodet |
| --- | --- | --- | --- |
| Arrow | 8 | 170 | 2012–2020 |
| The Flash | 9 | 184 | 2014–2023 |
| Supergirl | 6 | 126 | 2015–2021 |
| Legends of Tomorrow | 7 | 110 | 2016-2022 |
| Black Lightning | 4 | 58 | 2018–2021 |
| Batwoman | 3 | 51 | 2019–2022 |
| Stargirl | 3 | 39 | 2020– |
| Superman & Lois | 3 | 43 | 2021– |
Televisiosarjat > Arrow

Miljardööri-playboy Oliver Queen palaa kotikaupunkiinsa Starling Cityyn (myöhemmin Star City) haaksirikkouduttuaan Lian Yu-nimiselle saarelle viisi vuotta aiemmin. Oliver käyttää isänsä tekemää listaa henkilöistä, jotka ovat korruptoineet kaupungin ja oppimiaan taitoja tuodakseen nämä oikeuteen, yleensä käyttäen jousta ja nuolta, tullen lopulta Vihreäksi Nuoleksi. Hän väittää, että hänen täytyy olla joku muu, jotain muuta. Sarjan aikana hänen on päästävä siitä selvyyteen. Hän saa ristiretkellensä ystäviä ja liittolaisia.
Televisiosarjat > The Flash

Central Cityn poliisin rikospaikkatutkija Barry Allen joutuu S.T.A.R. Laboratorioiden hiukkaskiihdyttimen räjähdyksen myötä salamaniskun uhriksi, jonka seurauksena hän saa kyvyn juosta salamannopeasti. Hänestä tulee S.T.A.R. Laboratorioiden ystäviensä avulla Salama, joka suojelee Central Citya metaihmisiltä, jotka myös saivat voimansa hiukkaskiihdyttimen räjähdyksen seurauksena.
Televisiosarjat > Supergirl

Kara Zor-El lähetettiin tuhoon tuomitulta Krypton-planeetalta Maahan suojelemaan häntä nuorempaa serkkuaan Kal-Elia. Mutta hänen pakokapselinsa päätyi Kryptonin räjähdyksen seurauksena pois kurssiltaan Haamuvyöhykkeelle, jossa aika ei kulje. Oltuaan jumissa vyöhykkeellä 24 vuotta, hän lopulta pääsee Maahan, ja hänet löytää jo aikuiseksi kasvanut Kal-El, josta oli kasvanut Teräsmies. Hän antaa Karalle tilaisuuden elää kuten hän eli, ja tämä kasvoi Danversin perheessä yhdessä adoptiosisarensa Alexin kanssa. Kara piti kykynsä piilossa 12 vuotta, kunnes lento-onnettomuus National Cityn yllä pakotti hänet paljastamaan itsensä, ja hänestä tuli supersankaritar Terästyttö. Hän suojelee Maata ja National Citya kaikelta, joka vahingoittaisi sitä.
Televisiosarjat > Legends of Tomorrow

Entinen aikamestari Rip Hunter näkee vuonna 2166, kuinka paha sotalordi Vandal Savage on lähes valloittanut maailman ja murhaa hänen perheensä. Estääkseen Savagen valtaannousun, hän ottaa aika-aluksensa Waveriderin, ja rekrytoi ryhmän sankareita ja konnia vuodesta 2016 matkamaan ajassa pysäyttämään Savage. Ryhmästä muodostuu Legendat, jotka ottavat tehtäväkseen suojella aikajanaa.
Televisiosarjat > Black Lightning

Opettaja Jefferson Pierce ryhtyy käyttämään kykyjään hallita salamoita suojellakseen Freeportia sen uhkaajilta.
Televisiosarjat > Batwoman

Kate Kane ei koskaan aikonut olla Gotham Cityn suojelija. Kun hänen serkkunsa Bruce Wayne, eli Lepakkomies, kuitenkin katosi kolme vuotta aiemmin ja Gotham City vaipui rikollisuuden ikeeseen, Kate otti Lepakkomiehen manttelin ja ryhtyi suojelemaan Gotham Citya sen uutena suojelijana, Lepakkonaisena.
Televisiosarjat > Stargirl

Courtney Whitmore on älykäs, urheilullinen ja ennen kaikkea ystävällinen. Tämän teini-ikäisen näennäisen täydellisen elämä iskee suureen vauhtiin, kun hänen äitinsä menee naimisiin ja hänen uusi perheensä muuttaa Kalifornian Los Angelesista Blue Valleyyn Nebraskaan.  Courtneylla on vaikeuksia sopeutua uuteen kouluun, saada uusia ystäviä ja tulla toimeen uuden perheensä kanssa, ja hän saa selville, että hänen isäpuolellaan on salaisuus.  Hän oli ennen supersankarin apulainen. "Lainaten" kauan kadonneen sankarin kosmisen sauvan, Courtneysta tulee epätodennäköinen inspiraatio täysin uudelle supersankarisukupolvelle.
Televisiosarjat > Superman & Lois

Vuosia kohdattuaan megalomaniallisia superpahiksia, Metropolisin tuhoa aiheuttavia hirviöitä ja ihmiskunnan tuhoamiseen pyrkiviä avaruusolentoja, maailman kuuluisin supersankari, The Man of Steel eli Clark Kent ja sarjakuvakirjojen kuuluisin toimittaja Lois Lane kohtaavat yhden heidän kaikkien aikojen suurimmista haasteistaan ​​– selviytyä kaikesta stressistä, paineista ja monimutkaisuuksista, joita nyky-yhteiskunnassa työssäkäyvät vanhemmat kohtaavat.
Crossover-sarjat

Vaikka kukin Arrowversen sarja on oma sarjansa, niiden välille on tehty crossover-sarjoja, joissa eri sarjojen henkilöt päätyvät työskentelemään yhdessä yhteistä uhkaa vastaan. Nämä perustuvat paljolti DC Comicsin crossover-sarjoihin. Crossoverit ovat olleet vuosittainen perinne Arrowversessä vuodesta 2014 lähtien.
Crossover-sarjat > Flash vs. Arrow

Ensimmäisessä crossover-tarinassa Oliver Queen Felicity Smoak ja John Diggle etsivät kohdetta Central Citysta ja päätyvät työskentelemään yhdessä Barry Allenin ja tämän tiimin kanssa. Crossover käsittää kaksi jaksoa, ensimmäisen The Flashin ensimmäiseltä kaudelta ja toisen Arrown kolmannelta kaudelta.
Crossover-sarjat > Heroes Join Forces

Kun tuhansia vuosia vanha konna, Vandal Savage, saapuu Central Cityyn tappamaan Cisco Ramonin tyttöystävää Kendra Saundersia, Barry Allen hankkii apua Oliver Queenilta ja tämän tiimiltä suojelemaan Kendraa ja päihittämään Savage. Crossover käsittää kaksi jaksoa, ensimmäinen The Flashin toiselta kaudelta ja toinen Arrown neljänneltä kaudelta. Tämän crossoverin tapahtumat toimivat alkusysäyksenä sarjalle Legends of Tomorrow.
Crossover-sarjat > Worlds Finest

Kun Barry Allen käyttää takionilaitetta juostakseen nopeammin päihittääkseen Zoomin, hän päätyy vahingossa Earth-38:an ja ystävystyy Kara Zor-Elin, eli Supergirlin kanssa. Kara auttaa Barryn takaisin Earth-1:en, jos tämä auttaa häntä. Crossover tapahtuu yhdessä jaksossa Supergirlin ensimmäisellä kaudella.
Crossover-sarjat > Invasion!

Kun Central Cityyn laskeutuu Dominator-alienrodun avaruusalus, Barry Allen rekrytoi Oliverin ja tämän tiimin, Legendat ja Supergirlin alieneita vastaan. Crossover sisältää kolme jaksoa ja yksi kohtaus näytettiin myös Supergirlin toisella kaudella. Ensimmäinen jakso näytettiin The Flashin kolmannella kaudella, toinen Arrown viidennellä kaudella ja kolmas Legends of Tomorrown toisella kaudella.
Crossover-sarjat > Duet

Tässä musikaalipainotteisessa crossoverissa Musiikkimestari hypnotisoi Kara Zor-Elin ja Barry Allenin elämään musikaalissa. Crossoverin alku tapahtuu Supergirlin toisella kaudella ja varsinainen jakso The Flashin kolmannella kaudella. Musikaali-idea sai osansa Barry Allenin ja Kara Zor-Elin näyttelijöistä (Grant Gustin ja Melissa Benoist), sillä kummatkin ovat laulajia ja esiintyneet yhdessä Glee-sarjassa.
Crossover-sarjat > Crisis on Earth-X

Barry Allenin ja Iris Westin häät tuovat kaikki heidän ystävänsä yhteen, myös Oliver Queenin ja hänen tiiminsä, Legendat sekä Kara Zor-Elin ja hänen sisarensa Alex Danversin. Mutta juhlat menevät pilalle, kun Earth-X:n natsit hyökkäävät Earth-1:en, joita johtavat Oliverin ja Karan pahat kaksoisolennot. Crossover käsittää neljä jaksoa, ensimmäinen Supergirlin kolmannelta kaudelta, toinen Arrown kuudennelta kaudelta, kolmas The Flashin neljänneltä kaudelta ja neljäs Legends of Tomorrown kolmannelta kaudelta.
Crossover-sarjat > Elseworlds

John Deegan saa Mar Novulta Kohtaloiden Kirjan, jolla hän muuttaa todellisuutta siten, että Oliver Queen ja Barry Allen vaihtavat paikkoja: Oliver on Salama ja Barry on Vihreä Nuoli. He hankkivat apua Kara Zor-Eliltä palauttaakseen asiat oikealle tolalle. Crossover toimi Batwomanin ensiesiintymisenä Arrowversessa. Crossover käsittää kolme jaksoa, ensimmäinen Flashin viidenneltä kaudelta, toinen Arrown seitsemänneltä kaudelta ja kolmas Supergirlin neljänneltä kaudelta.
Crossover-sarjat > Crisis on Infinite Earths

Kun Multiversumi kohtaa suurimman uhkansa koskaan, kaikkien sankareiden on lyöttäydyttävä yhteen estämään se. Crossover käsittää viisi jaksoa. Ensimmäinen Supergirlin viidenneltä kaudelta, toinen Batwomanin ensimmäiseltä kaudelta, kolmas The Flashin kuudennelta kaudelta, neljäs Arrown kahdeksannelta kaudelta ja viides Legends of Tomorrown viidennen kauden erikoisjaksolla.
Hahmot ja näyttelijät

Arrowverse sisältää paljon henkilöhahmoja, joista suurin osa perustuu samannimisiin hahmoihin, jotka ovat esiintyneet DC:n sarjakuvissa. Oheisessa taulukossa on esitetty aakkosjärjestyksessä sukunimen mukaan henkilöhahmot ja näyttelijä ja missä sarjassa henkilö pääasiassa esiintyy.
| Henkilö | Alter ego | Näyttelijä | Sarja |
| --- | --- | --- | --- |
| Barry Allen | Salama | Grant Gustin | The Flash |
| Alex Danvers |  | Chyler Leigh | Supergirl |
| Kara Zor-El/Kara Danvers | Terästyttö | Melissa Benoist | Supergirl |
| Ralph Dibny | Venyvä Mies | Hartley Sawyer | The Flash |
| John Diggle | Spartalainen | David Ramsey | Arrow |
| Dinah Drake | Musta Kanarialintu | Juliana Harkavy | Arrow |
| Nate Heywood | Teräs | Nick Zano | Legends of Tomorrow |
| Curtis Holt | Herra Loistava | Echo Kellum | Arrow |
| Jefferson Jackson | Tulimyrsky | Franz Drameh | Legends of Tomorrow |
| J’onn J’onzz | Marsilainen Metsästäjä | David Harewood | Supergirl |
| Kate Kane | Lepakkonainen | Ruby Rose | Batwoman |
| Clark Kent | Teräsmies | Tyler Hoechlin | Supergirl |
| Laurel Lance (Earth-1) | Musta Kanarialintu | Katie Cassidy | Arrow |
| Laurel Lance (Earth-2) | Musta Seireeni | Katie Cassidy | Arrow |
| Quentin Lance |  | Paul Blackthorne | Arrow |
| Sara Lance | Valkoinen Kanarialintu | Caity Lotz | Legends of Tomorrow |
| Lena Luthor |  | Katie McGrath | Supergirl |
| Malcolm Merlyn | Pimeä Jousiampuja | John Barrowman | Arrow |
| Mon-El |  | Chris Wood | Supergirl |
| Nia Nal | Uneksija | Nicole Maines | Supergirl |
| Mar Novu | Monitoroija | LaMonica Garret | Arrowverse |
| Ray Palmer | Atomi | Brandon Routh | Legends of Tomorrow |
| Jefferson Pierce | Musta Salama | Cress Williams | Black Lightning |
| Oliver Queen | Vihreä Nuoli | Stephen Amell | Arrow |
| Thea Queen | Speedy | Willa Holland | Arrow |
| Cisco Ramon | Vibe | Carlos Valdez | The Flash |
| Rene Ramirez | Villi Koira | Rick Gonzales | Arrow |
| Mick Rory | Lämpöaalto | Dominic Purcell | Legends of Tomorrow |
| Kendra Saunders | Haukkatyttö | Ciara Renée | Legends of Tomorrow |
| Felicity Smoak | Valvoja | Emily Bett Richards | Arrow |
| Mia Smoak | Musta Tähti | Katherine McNamara | Arrow |
| Leonard Snart | Kapteeni Pakkanen | Wentworth Miller | Legends of Tomorrow |
| Caitlin Snow | Kuura | Danielle Panabaker | The Flash |
| Martin Stein | Tulimyrsky | Victor Garber | Legends of Tomorrow |
| Eve Teschmacher |  | Andrea Brooks | Supergirl |
| Eobard Thawne | Käänteis-Salama | Matt Lentscher/Tom Cavanagh | The Flash/Legends of Tomorrow |
| Harrison Wells |  | Tom Cavanagh | The Flash |
| Iris West |  | Candice Patton | The Flash |
| Joe West |  | Jesse L. Martin | The Flash |
| Nora West-Allen | XS | Jessica Parker Kennedy | The Flash |
| Wally West | Poika Salama | Keiynan Lonsdale | The Flash/Legends of Tomorrow |
Carl Johan Fahlcrantz

Carl Johan Fahlcrantz
Carl Johan Fahlcrantz (1774–1861) oli ruotsalainen taidemaalari ja Ruotsin ensimmäisiä maisemamaalareita. Hänen romanttiset maisemansa kuvasivat vuoristo- ja metsämaisemia, joiden taustalla oli usein kaupunki tai linna, joka peittyi usvaan.
Fahlcrantz opiskeli maalausta Tukholmassa muun muassa teatterin lavastemaalareiden johdolla. Hän sai vaikutteita Elias Martinin maisemamaalauksista. Fahlcrantz ei juuri matkustanut Ruotsin ulkopuolelle, ainoastaan Norjaan 1827 ja Tanskaan 1829. Hänestä tuli Ruotsin taideakatemian professori 1815.[lähde? ]
Fahlcrantzin maalauksia on Göteborgin taidemuseon ja Ruotsin kansallismuseon kokoelmissa.[lähde? ]
Fahlcrantzin veli oli runoilija, teologi Kristian Erik Fahlcrantz.
Aiheesta muualla

Kuvia tai muita tiedostoja aiheesta Carl Johan Fahlcrantz Wikimedia Commonsissa
Fahlcrantz on kirjoittanut kuvan alle "Ritad efter naturen vid Säby i Östergötland".
Britney Madison

| Britney Madison> Henkilötiedot |
| --- | --- |
Koko nimi:  Stacey Michelle Pfeiffer
Syntynyt: 22. maaliskuuta 1984
Kuollut: 30. huhtikuuta 2005 (21 vuotta)
Pornonäyttelijä
Aktiivisena:  2003–2005
Pituus:  165 cm
Aiheesta muualla
IMDb
Britney Madison (22. maaliskuuta 1984 – 30. huhtikuuta 2005) oli yhdysvaltalainen pornonäyttelijä.
Hän toimi aktiivisesti pornonäyttelijänä vuodesta 2003 lähtien, kunnes kuoli auto-onnettomuudessa keväällä 2005.
Large Synoptic Survey Telescope

Large Synoptic Survey Telescope (lyhyemmin LSST) on rakenteilla oleva milloin? optinen teleskooppi. Hanke on saanut rahoitusta sekä julkisilta että yksityisiltä tahoilta. Teleskoopille valittu sijoituspaikka sijaitsee Cerro Pachón -vuorella 2 682 metrin korkeudessa. Vuorella sijaitsevat jo entuudestaan SOAR ja Gemini South -teleskoopit.
LSST:n toiminta perustuu valovoimaisen teleskoopin, tehokkaan kameran ja nopean tietokonejärjestelmän yhteistoimintaan. Erikoista teleskoopissa on mm. laajempi näkymä muihin optisiin teleskooppeihin verrattuna. Hyvällä säällä teleskoopin kamera tulee tuottamaan 30 teratavua kuvamateriaalia yhden yön aikana. Yhdysvaltain päätietokantaan siirrettävää dataa tulisi Chilessä sijaitsevalta teleskoopilta tällöin 2,5 gigabittiä sekunnissa. Teleskooppia aiotaan pitää yllä ainakin 10 vuotta, jonka aikana se tuottaisi 200 petatavun kokoisen tietokannan. Koko yötaivaan teleskooppi tulee mahdollisesti kuvaamaan 2000 kertaa 10 vuoden aikana.
Teknisiä tietoja:
Pääpeilin halkaisija: 8,4 metriä
Polttoväli: 9,9 metriä
Näkökenttä: 3,5 astetta
Havaintoaallonpituudet: 320-1060 nanometriä
Rajamagnitudi: 24 (kuvia pinoamalla 27,5)
Kameran pikselimäärä: 3,2 miljardia
Dataa yön aikana: 15 teratavua
Hankkeen eteneminen

Vaikkei teleskooppihankkeen rakentaminen ollut vielä varmistunut, ja päärahoitus puuttui, sen tarvitsema suuri peili valettiin jo vuonna 2008. Tämän mahdollisti Bill Gatesin ja Charles Simonyin yhteensä 23 000 000 euron arvoiset lahjoitukset, joiden turvin hankkeen toteuttaminen saatiin aloitettua. Vuoden 2010 elokuun puolivälissä Yhdysvaltain tiedeakatemia valitsi LSST-projektin korkeimman prioriteetin hankkeeksi 2010-vuosikymmenelle, mikä varmisti teleskoopin edellyttämän 350 000 000 euron rahoituksen.
Lausunto niin kutsutussa Astro2010-selvityksessä: "The committee recommends that LSST be submitted immediately for NSF's Major Research Equipment and Facilities Construction (MREFC) consideration with a view to achieving first light before the end of the decade. ...The top rank accorded to LSST is a result of (1) its compelling science case and capacity to address so many of the science goals of this survey and (2) its readiness for submission to the MREFC process as informed by its technical maturity, the survey's assessment of risk, and appraised construction and operations costs. Having made considerable progress in terms of its readiness since the 2001 survey, the committee judged that LSST was the most ready-to-go."
LSST:n arvioidaan valmistuvan kuusi vuotta rakennustöiden alkamisen jälkeen, ja käyttöön se saadaan aikaisintaan vuonna 2016.päivitettävä
Aiheesta muualla

Kuvia tai muita tiedostoja aiheesta Large Synoptic Survey Telescope Wikimedia Commonsissa
Carl Johan Cederberg

Carl Johan Cederberg, myös C. J. Cederberg tai Janne Cederberg (20. heinäkuuta 1847 – 19. maaliskuuta 1908), oli suomalainen kauppias ja tehtailija Joensuussa.
C. J. Cederbergin isä Jakob Gustaf Cederberg (3. toukokuuta 1823 – 16. marraskuuta 1875) perusti Petter Parviaisen kanssa Joensuussa yhtiön Gustaf Cederberg & Co ja Penttilän sahan. Petter Parviaisen vetäydyttyä hankkeesta ja 1875 isän sekä 1886 veljen ja yhtiökumppanin Bernhardin kuoltua, C. J. Cederberg jäi 1880-luvulla yksin johtamaan yhtiötä.
C. J. Cederbergin ensimmäinen vaimo oli Anna Kristina Watanen, (25. huhtikuuta 1850 – 26. toukokuuta 1881), Simon Parviaisen sisaren tytär, ja toinen vaimo Johanna Celina (Hanna) Parviainen, (11. joulukuuta 1856 – 4. elokuuta 1914), Henrik Parviaisen tytär.
C. J. Cederbergillä oli yhteensä 10 lasta, joista mainittakoot: Väinö Cederberg (s.1881) yhtiön toimitusjohtaja C. J. Cederbergin kuoleman jälkeen, yhtiön johtokunnan jäsenet John Cederberg (s.1875) ja Aarne Cederberg (s.1885) sekä Arla Cederberg (s.1886), Joensuun taidemuseon suurlahjoittaja.
Joensuun Taidemuseo: Albert Edelfelt – Virginie
Lapsista John ja Aarne olivat yhtiön johtokunnassa, mutta erityisesti karjatalouden kehittämisessä heillä oli suuri ansio. Gustaf Cederberg & Co. -yhtiö harjoitti Penttilän sahan lisäksi mm. maa- ja karjataloutta, johon kuului peltoja ja mylly, suuri tiilinavetta sekä karjanhoitokoulu. Cederbergien kauppa oli Torikadulla, nykyisen K-Citymarketin kohdalla.

Penttilän sahaa palvelleista tervahöyryistä S/S Suomi on nykyisin Lappeenrannan satamassa kahvilana nimellä Prinsessa Armaada.
Prinsessa Armaada, entinen Cederbergien tervahöyry S/S Suomi
Carl Johan Cederberg kuoli työmatkalla Pariisissa 1908
. Carl Johan Cederberg, Hanna Cederberg ja useita muita Cederberg-suvun henkilöitä on haudattu Joensuun hautausmaalle. Hautamuistomerkin on suunnitellut Eliel Saarinen.
Aiheesta muualla

L. Hämäläinen : Pohjois-Karjalan laivat purjehtivat Välimerelle saakka. Ensimmäinen Saimaan höyrylaiva kävi Lyypekissä jo 1860-luvulla, Helsingin Sanomat, 16.12.1938, nro 339, s. 4, Kansalliskirjaston digitaaliset aineistot
Britney: For the Record

| Britney: For the Record |
| --- | --- |
 DVD:n kansikuva
Ohjaaja:  Phil Griffin
Tuottaja:  Andrew Fried
Pääosat:  Britney Spears, James Parnell Spears (Britneyn isä)
Valmistustiedot
Valmistusmaa:  Yhdysvallat
Ensi-ilta:  30. marraskuuta 2008
Kesto:  60 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Britney: For the Record on poplaulaja Britney Spearsista kertova yhdysvaltalainen dokumenttielokuva vuodelta 2008.
Dokumentti kuvattiin 60 päivän aikana. Spears kertoo avoimesti tekemistään virheistä ja henkilökohtaisista ongelmistaan, mutta myös elämänsä huippuhetkistä ja ilon aiheista. Haastattelujen lomassa Spearsin on muun muassa esiintymislavalla, shoppailureissulla ja musiikkivideon kuvauksissa sekä viettämässä aikaa lastensa kanssa. Ääneen pääsevät myös useat Spearsin läheiset, esimerkiksi hänen koreografinsa, isänsä sekä kollegansa Madonna.
Dokumentti kuvattiin Beverly Hillsissä, Hollywoodissa ja New Yorkissa. Britney: For the Record ensi-ilta oli Yhdysvalloissa MTV-televisiokanavalla 30. marraskuuta 2008, kaksi päivää ennen Spearsin kuudennen albumin Circus julkaisua.
Catherine Bott

Catherine Bott (s. 11. syyskuuta 1952 Leamington Spa, Englanti) on brittiläinen sopraano. Hän aloitti uransa vanhan musiikin tulkitsijana ja onkin saavuttanut maailmanlaajuista tunnustusta barokin ajan vokaalimusiikin tulkitsijana. Häntä kuullaan solistina kymmenillä eri levyillä. Näiden joukossa ovat tulkinnat Johannes-passiosta (Johann Sebastian Bach Stephen Cleoburyn johtaman Choir of King's Collegen kanssa sekä Claudio Monteverdin, John Blowin, Henry Purcellin ja Alessandro Stradellan eräistä teoksista. Decca julkaisi The World of Catherine Bott -levyn vuonna 2001.
Tuoreemman musiikin saralla Bott on levyttänyt muun muassa Gabriel Faurén requiemin, Ralph Vaughan Williamsin Sinfonia Antarctican, Carl Nielsenin sinfonian nro 3, Michael Torken teoksen Four Proverbs, Nikolai Korndorfin Hymn III:n ja Michael Nymanin sävellyksen Noises, Sounds and Sweety Airs.
Bott loi pääroolin Francis Grierin teoksessa Five Joyful Mysteries King’s Collegessa Cambridgessa, ja piti saman säveltäjän laulusarjan Love without Hope Yhdysvaltain-ensiesityksen Lincoln Centerissä New Yorkissa. Bott on esittänyt myös Jonathan Doven teoksia ja ollut solistina Joe Duddellin sävellyksen kantaesityksessä.